**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 01.06.2023, ora 08:00 – 05.06.2023, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 02.06.2023, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 01.06.2023, la ora 11:45, **Atenţionarea Hidrologică nr. 56,** valabilă în intervalul *01.06.2023 ora 13:00 – 01.06.2023 ora 24:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Someşul Mic, Crişul Repede, Crişul Negru, Crişul Alb, Mureş, Bega Veche, Bega, Timiş, Bârzava, Moraviţa, Caraş, Nera, Cerna, Dunăre – afluenţii mici aferenţi sectorului amonte confluenţă cu râul Desnăţui, Jiu, Olt, Argeş,* cu posibile depăşiri ale **COTELOR DE ATENŢIE,** astfel:

**- COD GALBEN:** ,,*În intervalul 01.06.2023 ora 13:00 – 01.06.2023 ora 24:00 pe râurile din bazinele hidrografice: Someşul Mic – bazin amonte Ac. Gilău şi afluenţii aferenţi sectorului aval Ac. Gilău (judeţele: Bihor şi Cluj), Crişul Repede – bazin superior şi afluenţi bazin mijlociu şi inferior (judeţele: Cluj şi Bihor), Crişul Negru – bazin amonte S.H. Beiuş şi afluenţii aferenţi sectorului aval S.H. Beiuş (judeţele: Bihor şi Arad), Crişul Alb – bazin amonte S.H. Gurahonţ şi afluenţii aferenţi sectorului aval S.H. Gurahonţ (judeţele: Hunedoara şi Arad), Arieş – bazin amonte S.H. Baia de Arieş şi afluenţii aferenţi sectorului aval S.H. Baia de Arieş (judeţele: Alba şi Cluj), Mureş – afluenţii aferenţi sectorului aval S.H. Alba Iulia (judeţele: Alba, Sibiu, Hunedoara şi Arad), Bega Veche - bazin superior şi afluenţi bazin mijlociu şi inferior (judeţele: Timiş şi Arad), Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Remetea (judeţul Timiş), Timiş – bazin amonte S.H. Teregova şi afluenţii aferenţi sectorului aval S.H. Teregova, Bârzava, Moraviţa – bazin superior şi afluenţi bazin mijlociu şi inferior, Caraş – bazin superior şi afluenţi bazin mijlociu şi inferior, Nera – bazin superior şi afluenţi bazin mijlociu şi inferior (judeţele: Caraş Severin şi Timiş), Cerna – bazin superior şi afluenţi bazin mijlociu şi inferior (judeţele: Gorj şi Caraş Severin), Dunăre – afluenţii mici aferenţi sectorului amonte confluenţă cu râul Desnăţui (judeţele: Caraş Severin, Mehedinţi şi Dolj), Jiu – bazin amonte S.H. Sadu şi afluenţii aferenţi sectorului aval S.H. Sadu – amonte S.H. Filiaşi (judeţele: Hunedoara şi Gorj), Motru – bazin amonte S.H. Broşteni şi afluenţii aferenţi sectorului aval S.H. Broşteni (judeţele: Gorj şi Mehedinţi), Olt – afluenţii aferenţi sectorului aval S.H. Sebeş Olt – amonte Ac. Ioneşti, Olteţ – bazin superior (judeţele: Sibiu, Vâlcea, Gorj şi Argeş), Argeş – bazin superior, Dâmboviţa – bazin superior (judeţele: Argeş şi Dâmboviţa).”*

Această **Atenţionare Hidrologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor: *ALBA, ARAD, ARGEŞ, BIHOR, CARAŞ-SEVERIN, CLUJ, DÂMBOVIȚA, DOLJ, GORJ, HUNEDOARA, MEHEDINŢI, SIBIU, TIMIŞ și VÂLCEA (14 prefecturi) - COD GALBEN*.

**RÂURI**

**Debitele au fost în creștere** ca urmare a precipitațiilor căzute în interval și propagării pe râurile din bazinele hidrografice: Crişul Repede, Crişul Alb, Arieş, Bega, Timiş, Bârzava, Moravița, Caraş, Nera, Cerna, Jiu, bazinul superior al Argeşului, pe afluenții Oltului inferior, pe cursul inferior al Mureşului şi doar prin propagare pe cursul inferior al Someşului.

Pe celelalte râuri, debitele au fost relativ staționare, exceptând cursul Prutului unde au fost în scădere.

Scurgeri importante pe versanți, torenți, pâraie, viituri rapide pe râurile mici cu efecte de inundații locale și creșteri mai importante de niveluri și debite, cu depășiri ale **COTELOR DE APĂRARE**, s-au înregistrat şi pe unele râuri mici din Crișana şi din centrul țării, ca urmare a precipitațiilor căzute în interval sub formă de aversă, izolat mai însemnate cantitativ.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinele hidrografice: Crişul Alb, Bârzava, Caraș, în bazinele superioare ale râurilor: Jiu, Cibin, Lotru, pe cursul mijlociu și inferior Timișului şi pe cursul inferior al Arieşului și mai mici (sub 30% din normalele lunare) pe râurile din bazinele hidrografice: Iza, Lăpuș, Suceava, Rm. Sărat, Buzău, Bârlad, bazinul superior al Vedei, bazinele inferioare ale Moldovei, Bistriței, pe cursul superior al Siretului și pe unii afluenți ai Jiului, Oltului şi Prutului.

În interval s-au situat peste **COTELE DE ATENȚIE** râurile la stațiile hidrometrice: Bega Veche – Pischia (100+34)-jud. TM şi Sasa – Poieni (50+5)–jud. TM.

În interval au fost emise trei **AVERTIZĂRI HIDROLOGICE** pentru fenomene imediate.

A fost în vigoare **ATENȚIONAREA HIDROLOGICĂ nr. 56** din 01.06.2023, până la ora 24:00.

**Debitele vor fi în creștere** ca urmare a precipitațiilor prognozate și propagării pe râurile din bazinele hidrografice: Crişuri, Arieş, Bega, Timiş, Bârzava, Moravița, Caraş, Nera, Cerna, Jiu, bazinul superior şi mijlociu al Argeşului, pe afluenții Oltului inferior, pe cursul mijlociu şi inferior al Mureşului şi doar prin propagare pe cursul inferior al Someşului.

Pe celelalte râuri, debitele vor fi relativ staționare, exceptând cursul Prutului unde vor fi în scădere.

Sunt posibile scurgeri importante pe versanți, torenți, pâraie, viituri rapide pe râurile mici cu posibile efecte de inundații locale și creșteri mai importante de niveluri și debite, pe unele râuri din Crișana, Banat și vestul Olteniei, ca urmare a precipitațiilor prognozate sub formă de aversă, izolat mai însemnate cantitativ.

**DUNĂRE**

**Debitul la intrarea în țară (secțiunea Baziaș) în intervalul 01.06 – 02.06.2023 a fost staționar, având valoarea de 9300 m3/s**, peste media multianuală a lunii iunie (6400 m3/s).

În aval de Porțile de Fier debitele au fost în scădere pe sectorul Gruia – Tr. Măgurele și în creștere pe sectorul Zimnicea– Tulcea.

Din informațiile primite în interval, nivelurile se situează peste nivelul corespunzător **FAZEI I DE APĂRARE** la stațiile hidrometrice Zimnicea – (530+8)-jud.TR (cotă de ora 20:00) și Isaccea (380+7)-jud.TL.

**Debitul la intrarea în țară (secțiunea Baziaș) va fi staționar (9300 m3/s).**

În aval de Porțile de Fier debitele vor fi în scădere pe sectorul Gruia – Zimnicea și în creștere pe sectorul Giurgiu – Tulcea.

Nivelurile se vor situa peste nivelul corespunzător **FAZEI I DE APĂRARE** la stațiile hidrometrice: Zimnicea – (530+6) jud.TR, Isaccea (380+13)-jud.TL și Tulcea (320)-jud.TL.

***Se situează în faza I de apărare următoarele sectoare de dig:***

- Gârliciu-Dăeni, Ostrov-Peceneaga, Peceneaga-Turcoaia, Măcin-Iglița-Carcaliu, Smârdan-23 August I, Smârdan-23 August II, 23 August-Grindu, Grindu-Canton km 30, Ciulineț–Isaccea, Crișan, Letea, Gorgova, Sf. Gheorghe (din administrarea ANAR); Măcin, Smârdan, Chilia Veche (din administrarea consiliilor locale); Șosea Măcin-Smârdan (din administrarea CNAIR) (jud. Tulcea);

- Zimnicea-Năsturelu (jud. Teleorman);

- Ciobanu-Garliciu (km 19+150, km 21+ 950, km 25+ 450) (jud. Constanța).

***Se situează în faza a II-a de apărare următoarele sectoare de dig:***

-T. Vladimirescu, R3, R4 (din administrarea ANAR); Nufăru-Victoria (din administrarea consiliilor locale) (jud. Tulcea).

**2.** **Situaţia meteorologică în intervalul 01.06.2023, ora 09:00 –02.06.2023, ora 06:00**

**Administraţia Naţională de Meteorologie** (A.N.M.) a emis în data de 01.06.2023, la ora 10:00, **Atenţionarea Meteorologică nr. 57**, conform căreia:

**- COD GALBEN:** ,,*În intervalul 01 iunie, ora 12 – 01 iunie, ora 23, local vor fi perioade cu instabilitate atmosferică accentuată ce se va manifesta prin frecvente descărcări electrice, averse torențiale, grindină, intensificări ale vântului și posibil vijelii în Banat, în vestul Transilvaniei, nordul Olteniei și nord-vestul Munteniei, precum și în zona Carpaților Occidentali, Meridionali și de Curbură. În intervale scurte de timp sau prin acumulare cantitățile de apă vor fi de 20...25 l/mp și izolat de peste 30 l/mp. Astfel de fenomene se vor semnala astăzi, izolat, și în restul țării. În zilele următoare, vremea va fi instabilă în majoritatea regiunilor.”*

Această **Atenţionare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ALBA, ARAD, ARGEŞ, BIHOR, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, GORJ, HUNEDOARA, MEHEDINŢI, PRAHOVA, SIBIU, TIMIŞ şi VÂLCEA (17 prefecturi)– COD GALBEN.*

**ÎN ŢARĂ**

Vremea a fost caldă în cea mai mare parte a țării, dar și în general instabilă. După-amiaza și seara au fost dezvoltări noroase convective, frecvente descărcări electrice și averse torențiale în Carpații Occidentali și jumătatea sudică a celor Orientali, zona deluroasă a Crișanei, local în Transilvania, pe arii restrânse în Oltenia, dar la cote mai reduse și în Carpații Meridionali și local în Banat și izolat în Muntenia și Dobrogea. Pe alocuri s-au înregistrat cantități de apă de 20...25 l/mp și izolat de peste 30...35 l/mp. Au fost căderi de grindină, confirmate din date hidrologice în județul Arad și din surse externe în județele Brașov și Caraș-Severin, precum și vijelie în județul Covasna. Stratul de zăpadă, în continuă diminuare, s-a menținut pe alocuri în zona montană foarte înaltă (în special în Carpații Meridionali) și măsura -în platformele stațiilor meteorologice- până la 125 cm în Munții Bucegi și 59 cm în Munții Făgăraș, la peste 2000 m. Temperaturile maxime s-au încadrat între 21 grade la Voineasa și 29 de grade la Gura Portiței, Gorgova, Tulcea, Cernavodă, Medgidia, Hârșova, Fetești, Brăila, Călărași, Tecuci, Zimnicea și Roman, iar la ora 6 se înregistrau valori termice cuprinse între 4 grade la Miercuea Ciuc și 20 de grade la Sulina. În a doua parte a nopții s-a format ceață în depresiunile intramontane.

***Observații:*** *de ieri dimineață de la ora 6 au fost în vigoare 13 mesaje pentru fenomene meteorologice periculoase imediate, emise după cum urmează:*

*- 6 avertizări cod portocaliu, 5 de către SRPV Timișoara și 1 de către SRPV Craiova;*

*- 7 atenționări cod galben, 5 de către SRPV Sibiu și 2 de SRPV Craiova.*

**LA BUCUREŞTI**

Vremea a devenit apropiată de normalul termic al perioadei, cu o temperatură maximă de 26 de grade la Afumați, 27 de grade în Băneasa și 28 de grade la Filaret. Cerul a avut înnorări în prima parte a zilei, când în unele cartiere a plouat slab, apoi a devenit variabil. Vântul a suflat slab până la moderat. La ora 6 se înregistrau 12 grade în Băneasa, 14 grade la Afumați și 15 grade la Filaret.

**3. Prognoza meteorologică în intervalul 02.06.2023, ora 09:00 –03.06.2023, ora 09:00**

**ÎN ŢARĂ**

Vremea va fi caldă, dar și în general instabilă în majoritatea regiunilor. Cu precădere după-amiaza și seara, la munte, în Banat, Crișana, Maramureș, Transilvania, cea mai mare parte a Moldovei și a Olteniei și în nordul Munteniei vor fi perioade cu înnorări accentuate, descărcări electrice, averse torențiale și grindină. În intervale scurte de timp sau prin acumulare local cantitățile de apă vor depăși 20...25 l/mp și izolat 30 l/mp. Pe parcursul nopții, probabilitatea pentru averse și descărcări electrice va fi mai mare în sud-vest, nord și în zona montană. Temporar vântul va avea intensificări în estul teritoriului, de scurtă durată asociate ploilor și vor fi posibile vijelii. Temperaturile maxime se vor încadra între 20 și 31 de grade, iar cele minime între 8 și 18 grade.

**LA BUCUREŞTI**

Vremea va fi caldă, cu o temperatură maximă ce se va situa în jurul valorii de 30 de grade. Cerul va fi temporar noros, iar seara și noaptea vor fi condiții pentru ploi de scurtă durată. Vântul va sufla slab și moderat. Minima termică va fi de 13...16 grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

***Administrația Națională Apele Române*** informează despre producerea, în data de 31.05.2023, la ora 20:30, unei poluări accidentale a cursului de apă Valea Salcă, afluent de stânga al râului Someș, în municipiul Dej (în zona podului de pe strada Dragoș Vodă), județul Cluj. S-a constatat că apa pârâului Valea Salcă avea un aspect albicios pe toată lățimea cursului de apă, pe o lungime de aproximativ 200 de metri. Nu a fost semnalată mortalitate piscicolă. S-au recoltat probe de apă. Nu a fost identificată sursa de poluare. Poluarea a avut un efect local fără impact semnificativ asupra receptorului.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Prut Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti.